CELEX: 32020D2113
Language: el
Date: 2020-12-16 00:00:00
Title: Εκτελεστική απόφαση (ΕΕ) 2020/2113 της Επιτροπής της 16ης Δεκεμβρίου 2020 για την τροποποίηση του παραρτήματος I της απόφασης 2004/3/ΕΚ της Επιτροπής με την οποία επιτρέπεται, όσον αφορά την εμπορία σπόρων γεωμήλων προς φύτευση στο σύνολο ή σε μέρος του εδάφους ορισμένων κρατών μελών, η λήψη αυστηρότερων μέτρων προς καταπολέμηση ορισμένων ασθενειών από τα προβλεπόμενα στα παραρτήματα I και II της οδηγίας 2002/56/ΕΚ του Συμβουλίου, ως προς την εγγραφή για το Ηνωμένο Βασίλειο [κοινοποιηθείσα υπό τον αριθμό C(2020) 9306] (Κείμενο που παρουσιάζει ενδιαφέρον για τον ΕΟΧ)

17.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 427/21
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/2113 ΤΗΣ ΕΠΙΤΡΟΠΗΣ
         της 16ης Δεκεμβρίου 2020
         για την τροποποίηση του παραρτήματος I της απόφασης 2004/3/ΕΚ της Επιτροπής με την οποία επιτρέπεται, όσον αφορά την εμπορία σπόρων γεωμήλων προς φύτευση στο σύνολο ή σε μέρος του εδάφους ορισμένων κρατών μελών, η λήψη αυστηρότερων μέτρων προς καταπολέμηση ορισμένων ασθενειών από τα προβλεπόμενα στα παραρτήματα I και II της οδηγίας 2002/56/ΕΚ του Συμβουλίου, ως προς την εγγραφή για το Ηνωμένο Βασίλειο
         
            
               [κοινοποιηθείσα υπό τον αριθμό C(2020) 9306]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2002/56/ΕΚ του Συμβουλίου, της 13ης Ιουνίου 2002, περί εμπορίας σπόρων γεωμήλων προς φύτευση (1), και ιδίως το άρθρο 17 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η οδηγία 2002/56/ΕΚ προβλέπει ότι, όσον αφορά την εμπορία σπόρων γεωμήλων προς φύτευση σε ολόκληρο το έδαφος ή σε τμήματα του εδάφους ενός ή περισσοτέρων κρατών μελών, η Επιτροπή επιτρέπει τη λήψη μέτρων αυστηρότερων από εκείνα που προβλέπονται στα παραρτήματα I και II της εν λόγω οδηγίας, κατά των επιβλαβών οργανισμών οι οποίοι δεν υπάρχουν καθόλου στις περιοχές αυτές ή είναι ιδιαίτερα επιβλαβείς για τις καλλιέργειες στις εν λόγω περιοχές.
                  
               
                     (2)
                  
                  
                     Σχετικά με το ζήτημα αυτό, η απόφαση 2004/3/ΕΚ της Επιτροπής (2) επιτρέπει, όσον αφορά την εμπορία σπόρων γεωμήλων προς φύτευση στο σύνολο ή σε μέρος του εδάφους ορισμένων κρατών μελών, τη λήψη μέτρων αυστηρότερων από τα προβλεπόμενα στα παραρτήματα I και II της οδηγίας 2002/56/ΕΚ για την καταπολέμηση ορισμένων ασθενειών. Ειδικότερα, η απόφαση 2004/3/ΕΚ προβλέπει ότι τα κράτη μέλη που παρατίθενται στη στήλη 1 του παραρτήματος Ι της εν λόγω απόφασης εξουσιοδοτούνται, όσον αφορά την εμπορία σπόρων γεωμήλων προς φύτευση στις περιφέρειες που αντιστοιχίζονται στην ονομασία τους στη στήλη 2 του εν λόγω παραρτήματος, να επιβάλλουν ορισμένους περιορισμούς στην εμπορία σπόρων γεωμήλων προς φύτευση. Όσον αφορά το Ηνωμένο Βασίλειο, η στήλη 2 του παραρτήματος I της απόφασης 2004/3/ΕΚ παραθέτει επί του παρόντος τις περιφέρειες Cumbria, Northumberland (Αγγλία), Βόρεια Ιρλανδία και Σκωτία για τους σκοπούς της εν λόγω εξουσιοδότησης.
                  
               
                     (3)
                  
                  
                     Με βάση τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) και ιδίως το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, η οδηγία 2002/56/EK και οι πράξεις της Επιτροπής που βασίζονται σ’ αυτήν εφαρμόζονται ως προς το Ηνωμένο Βασίλειο και εντός αυτού σε σχέση με τη Βόρεια Ιρλανδία μετά τη λήξη της μεταβατικής περιόδου που προβλέπεται στη συμφωνία αποχώρησης. Για τον λόγο αυτόν, μετά τη λήξη της μεταβατικής περιόδου μόνο η Βόρεια Ιρλανδία θα πρέπει να παρατίθεται ως περιφέρεια στη στήλη 2 του παραρτήματος I της απόφασης 2004/3/ΕΚ.
                  
               
                     (4)
                  
                  
                     Επομένως, το παράρτημα Ι της απόφασης 2004/3/ΕΚ θα πρέπει να τροποποιηθεί ανάλογα.
                  
               
                     (5)
                  
                  
                     Δεδομένου ότι η μεταβατική περίοδος που προβλέπεται στη συμφωνία αποχώρησης λήγει στις 31 Δεκεμβρίου 2020, η παρούσα απόφαση θα πρέπει να εφαρμοστεί από την 1η Ιανουαρίου 2021.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα 1 της απόφασης 2004/3/ΕΚ αντικαθίσταται από το κείμενο του παραρτήματος της παρούσας απόφασης.
         
         
            Άρθρο 2
            Η παρούσα απόφαση εφαρμόζεται από την 1η Ιανουαρίου 2021.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 16 Δεκεμβρίου 2020.
            
               
                  Για την Επιτροπή
               
               Stella KYRIAKIDES
               
                  Μέλος της Επιτροπής
               
            
         
         
            (1)  ΕΕ L 193 της 20.7.2002, σ. 60.
         
            (2)  Απόφαση 2004/3/ΕΚ της Επιτροπής, της 19ης Δεκεμβρίου 2003, με την οποία επιτρέπεται, όσον αφορά την εμπορία σπόρων γεωμήλων προς φύτευση στο σύνολο ή σε μέρος του εδάφους ορισμένων κρατών μελών, η λήψη αυστηρότερων μέτρων προς καταπολέμηση ορισμένων ασθενειών από τα προβλεπόμενα στα παραρτήματα I και II της οδηγίας 2002/56/ΕΚ του Συμβουλίου (ΕΕ L 2 της 6.1.2004, σ. 47).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ I
                     
                                 Κράτος μέλος (1)
                                 
                              
                              
                                 Περιφέρεια
                              
                           
                                 Γερμανία
                              
                              
                                 
                                             —
                                          
                                          
                                             Bundesland Mecklenburg-Vorpommern
                                          
                                       
                                             —
                                          
                                          
                                             Gemeinde Groß Lüsewitz
                                          
                                       
                                             —
                                          
                                          
                                             Ortsteile Lindenhof und Pentz der Gemeinde Metschow
                                          
                                       
                                             —
                                          
                                          
                                             Gemeinden Böhlendorf, Breesen, Langsdorf sowie Ortsteil Grammow der Gemeinde Grammow
                                          
                                       
                                             —
                                          
                                          
                                             Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel
                                          
                                       
                                             —
                                          
                                          
                                             Gemeinden Ranzin, Lüssow und Gribow
                                          
                                       
                                             —
                                          
                                          
                                             Gemeinde Pelsin
                                          
                                       
                           
                                 Ιρλανδία
                              
                              
                                 Το σύνολο του εδάφους της
                              
                           
                                 Πορτογαλία
                              
                              
                                 Αζόρες (περιοχές σε υψόμετρο μεγαλύτερο των 300 μέτρων)
                              
                           
                                 Φινλανδία
                              
                              
                                 Δήμοι Liminka και Tyrnävä
                              
                           
                                 Ηνωμένο Βασίλειο (1)
                                 
                              
                              
                                 Βόρεια Ιρλανδία
                              
                           
               »
            
               (1)  Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία, σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος παραρτήματος, οι αναφορές στα κράτη μέλη περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.